Forvaltningsloven

Forvaltningsloven (forkortet FVL) indeholder (nogle, men ikke alle) regler om borgernes rettigheder og den offentlige forvaltningsmyndigheds pligter. Forvaltningsloven er en minimumslov. Så forvaltningsloven giver borgeren et minimum af rettigheder.

Loven udstikker regler for sagsbehandling indenfor både den statslige og kommunale forvaltning hvad angår vejledning, inhabilitet, begrundelse for afgørelser, tavshedspligt og oplysning om ankemuligheder. Desuden har en part ret til at blive hørt (partshøring) og en part har ret til at udtale sig samt ret til aktindsigt.

Endvidere har myndigheden pligt til at sikre, at den part, der ikke forstår dansk, får vejledning på et sprog, som parten forstår.

Historie 
Den oprindelige version af FVL trådte i kraft d. 1987; nærmere bestemt d. 1. januar. Den nyeste version af FVL trådte i kraft d. 22. april 2014: lovbekendtgørelse LBK nr. 433 af 22/04/2014.

Oversigt over nogle af forvaltningslovens bestemmelser 

Oversigten vedrører l der er den gældende version af FVL: Lovbekendtgørelse LBK nr. 433 af 22/04/2014.

Oversigt over en parts rettigheder 
Sagens adressat (modtager) er part i sagen, men andre personer kan også være parter, fx en nabo til et byggeri.

En (fysisk eller juridisk) person, som er part i en sag, har ret til:

 at myndigheden vejleder parten om bl.a. partens rettigheder efter FVL § 7
 at myndigheden vejleder parten om partens klagemuligheder (rekursmuligheder) efter FVL § 25
 at myndigheden vejleder parten om evt. lovbestemt frist for at anlægge sag (mod myndigheden) ved domstole efter FVL § 26
 at myndigheden vejleder parten om, at parten har ret til ikke at inkriminere sig selv (forbud mod selvinkriminering). Dvs, at parten ikke behøver at tale dårligt om sig selv.
 at have en repræsentant efter FVL § 8
 partsaktindsigt i sin egen sag efter FVL § 9, stk. 1
 partshøring efter FVL § 19
 at udtale sig i sagen efter FVL § 21, stk. 1 (se tabel ovenfor.)
 at få afgørelsen begrundet, hvis afgørelsen er til ugunst (ulempe, skade) for parten efter FVL § 22
 at få afgørelsen meddelt, (kaldet meddelelseskrav) hvilket følger af en retsgrundsætning, der bl.a. er nævnt i FOB 2011 18-1.

Oversigt over en myndigheds pligter 
 sikre, at partens rettigheder bliver overholdt (se ovenfor).
 vejlede parten, jf. FVL § 7 og §§ 25–26
 sikre at parten bliver hørt (partshøring), jf. FVL § 19
 begrunde en skriftlig afgørelse, der ikke ikke giver adressaten fuldt ud medhold, jf. FVL § 23
 sikre saglig sagsbehandling, jf. FOU nr 2008.479.
 sikre acceptabel sagsbehandlingstid, jf. FOB 2021-7. For hurtighedsprincippet gælder for myndigheden.
 oplyse sagen tilstrækkeligt (kaldet officialprincippet), jf. FOB nr 99.140. Dog må myndigheden ikke overoplyse sagens faktiske omstændigheder pga. hurtighedsprincippet.
 sikre, at den part, der ikke forstår dansk, får vejledning på et sprog, som parten forstår; jf. FOB nr 91.150.
 sikre særlig vejledning til en ordblind part; jf. FOB nr 06.297.
 meddele afgørelsen for en part (kaldet meddelelseskravet) følger af en retsgrundsætning, der bl.a. er nævnt i FOB 2011 18-1.

Forvaltningsretlige regler, som ikke er nævnt i FVL 
Der findes en række forvaltningsretlige regler, som ikke er nævnt i FVL. Nogle af disse regler er lovfæstede (kodificerede) i andre love, mens andre regler blot findes som uskrevne retsgrundsætninger.

Blandt de vigtigste lovfæstede regler er
 Kravet om god forvaltningsskik (også kaldet princippet om god forvaltningsskik) kan udledes af ombudsmandsloven § 21; god forvaltningsskik er bl.a. nævnt i FOB 04.517.
 Myndighedens notatpligt er nævnt i lov om offentlighed i forvaltningen (kaldet offentlighedsloven) §§ 6 og 13.
 Den offentlige myndigheds journaliseringspligt er nævnt i lov om offentlighed i forvaltningen (kaldet offentlighedsloven) § 15.
 Hurtighedsprincippet er nævnt i lov om retssikkerhed og administration på det sociale område § 3; hurtig sagsbehandling er nævnt i bl.a. FOU nr 2017.4.

Uskrevne retsgrundsætninger, som typisk er nævnt i Folketingets Ombudsmands Beretning (FOB)
 Kravet om at undgå magtfordrejning, altså sikre saglig sagsbehandling, som er en retsgrundsætning, er bl.a. nævnt i FOU nr 2008.479.
 Myndighedens pligt til at sikre, at den part, der ikke forstår dansk, får vejledning på et sprog, som parten forstår; jf. FOB nr 91.150.
 Myndighedens pligt til at sikre sikre særlig vejledning til en ordblind part er bl.a. nævnt i FOB nr 06.297.
 Meddelelseskrav (partens ret til at få afgørelsen meddelt) følger af en retsgrundsætning, der bl.a. er nævnt i FOB 2011 18-1.

Supplement til FVL 
Der findes en retsgrundsætning om inhabilitet, som supplerer bestemmelserne i FVL §§ 3–6, jf. FOB 2014-11. Denne "retsgrundsætning om speciel inhabilitet [gælder] uden for [forvaltnings]lovens anvendelsesområde".

Se også 
 Lov om offentlighed i forvaltningen (kaldet offentlighedsloven)
 Lov (den vigtigste type retskilde)
 Retsgrundsætning
 Forvaltningsret
 Forvaltningsakt (også kaldet forvaltningsafgørelse)
 Sagsbehandlingsregler (herunder garantiforskrifter og de mindre vigtige ordensforskrifter)
 Administrativ rekurs (klage)
 Aktindsigt
 Inhabilitet
 Tavshedspligt
 God forvaltningsskik
 Folketinget Ombudsmand

Litteratur 

 Niels Fenger: Forvaltningsloven med kommentarer. 2021. 2. udgave. Jurist- og Økonomforbundet. 
 Bo von Eyben: Juridisk Ordbog. 14. udgave. 2016. Karnov Group. 

 Karsten Revsbech m. fl.: Forvaltningsret - Almindelige emner. 2016. 6. udgave. Jurist- og Økonomforbundets Forlag. 
 Karsten Revsbech m. fl.: Forvaltningsret - Sagsbehandling. 2019. 8. udgave. Jurist- og Økonomforbundets Forlag. 
 Jøren Ullits: Introduktion til forvaltningsret - tekster og opgaver. 2020. 1. udgave. Karnov Group 
 Hanne Marie Motzfeldt m.fl.: Fra forvaltningsjurist til udviklingsjurist - introduktion til offentlig digitalisering. 2020. Djøf Forlag. 
 Carina Risvig Hamer & Sten Schaumburg-Müller (red.): Juraens verden - metoder, retskilder og discipliner. 2020. Djøf Forlag. 

 Carsten Munk-Hansen: Den juridiske løsning - introduktion til juridisk metode.  2. udgave. 2021. Djøf Forlag. 

 Frederik Waage: Forfatningsret - tekster, opgaver, materialer. 2019. 2. udgave. Karnov Group. . side 20-40
 Bente Hagelund: Sagsbehandling i øjenhøjde. 2018. 2. udgave. Djøf Forlag. 
 Bente Hagelund: Lærebog i forvaltningsret. 2019. Hans Reitzels Forlag. 
 Louise Schelde Frederiksen: Juraboost 2.0 : juridiske opskrifter til dig der vil dyrke juratræning. 2020. Schelde Frederiksen.

Eksterne henvisninger 
 Forvaltningsloven på Retsinfo 
 Vejledning om forvaltningsloven
 https://www.forvaltningsret.nu/2020/11/15/forvaltningsretslige-artikler-og-boeger-vores-bibliotek/

Referencer 

Jura
Retsvidenskab
Retskilde
Danmarks love
Forvaltningsret